BA กำไรปี 61 ลด 68% เหลือ 249.26 ลบ. ยังใจดีปันผล 0.08 บ. XD 13 มี.ค.นี้
BA กำไรปี 61 ลด 68% เหลือ 249.26 ลบ. จากปีก่อน 787.91 ลบ. เหตุรายได้ลด ยังใจดีปันผล 0.08 บ. XD 13 มี.ค.62 จ่าย 30 เม.ย.62
28 ก.พ. 2562

บริษัท การบินกรุงเทพ จำกัด (มหาชน) หรือ BA รายงานผลการดำเนินงานประจำปี 2561 (รวมบริษัทย่อย) สิ้นสุดวันที่ 31 ธ.ค. 2561 ดังนี้

โดยผลการดำเนินงานประจำปี 2561 มีกำไรลดลง เนื่องจากรายได้รวม 27,943.6 ล้านบาท ลดลงร้อยละ 1.9 เมื่อเทียบกับช่วงเดียวกันของปี 2560 ซึ่งเป็นผลมาจากรายได้ที่ไม่ได้แบ่งตามสายธุรกิจ ลดลงจำนวน 774.0 ล้านบาท หรือร้อยละ 21.7 เมื่อเทียบกับปี 2560 และรายได้จากธุรกิจการบินปรับตัวลดลงร้อยละ 0.1 อันเนื่องจากภาวะการแข่งขันในตลาดที่มีความรุนแรงมากขึ้น
อย่างไรก็ตาม บริษัทยังประกาศปันผลงวดดำเนินงานวันที่ 1 ม.ค. 2561 ถึงวันที่ 31 ธ.ค. 2561 และกำไรสะสม เป็นเงินสด 0.08 บาทต่อหุ้น กำหนดขึ้นเครื่องหมาย XD วันที่ 13 มี.ค.2562 และกำหนดจ่ายเงินปันผลวันที่ 30 เม.ย.2562